രാജ്യത്തെ ആദ്യ കാര്ഡിയോളജി സബ്സ്പെഷ്യാലിറ്റി പുനഃപരിശോധനാ ക്ലിനിക്കുകള് പൊതുമേഖലാ ആശുപത്രിയില് ഉദ്ഘാടനം നാളെ ശ്രീ ചിത്രയില് തിരുവനന്തപുരം: ശ്രീചിത്ര തിരുനാള് ഇന്സ്റ്റിറ്റിയൂട്ട് ഫോര് മെഡിക്കല് സയന്സസ് ആന്ഡ് ടെക്നോളജിയില് കാര്ഡിയോളജി സബ്സ്പെഷ്യാലിറ്റികള്ക്ക് മാത്രമായി ഉള്ള പുനഃപരിശോധനാ ക്ലിനിക്കുകള് 2021 ആഗസ്ത് 2, തിങ്കളാഴ്ച രാവിലെ ഒമ്ബത് മണിക്ക് ഡയറക്ടര് ഡോ. അജിത് കുമാര് ഉദ്ഘാടനം ചെയ്യും. കോവിഡ് പ്രോട്ടോക്കോള് പ്രകാരമായിരുക്കും ചടങ്ങുകള്. ഹൃദ്രോഗ ചികിത്സാ വിദഗ്ദ്ധര് മേല്നോട്ടം വഹിക്കുന്ന പുനഃപരിശോധനാ ക്ലിനിക്കുകളില് സമഗ്ര രോഗി പരിചരണവും ക്ലിനിക്കല് ഗവേഷണവും പ്രോത്സാഹിപ്പിക്കും. ഇതാദ്യമായാണ് രാജ്യത്ത് കാര്ഡിയോളജി സബ്സ്പെഷ്യാലിറ്റികള്ക്ക് മാത്രമായി ഉള്ള പുനഃപരിശോധനാ ക്ലിനിക്കുകള്, പൊതുമേഖലാ ആശുപത്രിയില് ആരംഭിക്കുന്നത്. ശ്രീ ചിത്ര തിരുനാള് ഇന്സ്റ്റിറ്റിയൂട്ട് കാര്ഡിയോളജി വിഭാഗത്തില് ഒരു തവണ എങ്കിലും രജിസ്റ്റര് ചെയ്ത രോഗികള്ക്കാണ് ഈ ചികിത്സാ സൗകര്യം ലഭിക്കുക. ആശുപത്രിയില് നേരില് വരാന് പ്രയാസമുള്ളവര്ക്കു ഇകണ്സള്ട്ടേഷനുള്ള സൗകര്യവും ലഭ്യമാകും. പുതുതായി രൂപീകരിച്ച ഈ ക്ലിനിക്കുകള്ക്ക് പുറമേ, നിലവിലുള്ള കാര്ഡിയോളജി ക്ലിനിക്കുകള് പേസ് മേക്കര് ക്ലിനിക് ചൊവ്വാഴ്ച, ഹൃദയ സ്തംഭന ചികിത്സാ ക്ലിനിക് ബുധനാഴ്ച, ഹൃദയസ്പന്ദന തകരാറുകള്ക്കുള്ള ഉപകരണ ചികിത്സാ ക്ലിനിക് വ്യാഴാഴ്ച എന്നിവ തുടരുന്നതാണ്. ക്ലിനിക്കുകള് ഇപ്രകാരമായിരിക്കും: മുതിര്ന്നവരില് ജന്മനാ കാണപ്പെടുന്ന ഹൃദയ തകരാറുകള്ക്കുള്ള ക്ലിനിക് : തിങ്കളാഴ്ച, രാവിലെ 9 : 30 മുതല് 12 : 30 വരെ ഹൃദ്രോഗ പ്രതിരോധത്തിനുള്ള ക്ലിനിക് : തിങ്കളാഴ്ച, ഉച്ചക്ക് ശേഷം 1 :00 മുതല് വൈകിട്ട് 4 :00 വരെ ഹൃദയാഘാത സംബന്ധിയായ ലക്ഷണങ്ങള്ക്കുള്ള ക്ലിനിക് : ചൊവ്വാഴ്ച , രാവിലെ 9 : 30 മുതല് വൈകിട്ട് 4 :00 വരെ ഹൃദയ വാല്വ് തകരാറുകള്ക്കുള്ള ക്ലിനിക് : ബുധനാഴ്ച , രാവിലെ 9 : 30 മുതല് 12 : 30 വരെ ഹൃദയഘടനാ വൈകല്യങ്ങള്ക്കുള്ള ക്ലിനിക് : ബുധനാഴ്ച , ഉച്ചക്ക് ശേഷം 1 :00 മുതല് വൈകിട്ട് 4 :00 വരെ ഹൃദയതാളത്തിലെ തകരാറുകള്ക്കുള്ള ക്ലിനിക് : വ്യാഴാഴ്ച , രാവിലെ 9 : 30 മുതല് വൈകിട്ട് 4 :00 വരെ നവജാത ശിശുക്കളിലെ ഹൃദയ തകരാറുകള്ക്കുള്ള ക്ലിനിക് : വെള്ളിയാഴ്ച രാവിലെ 9 : 30 മുതല് 12 : 30 വരെ ശിശുക്കളിലെ ഹൃദയ തകരാറുകള്ക്കുള്ള ക്ലിനിക്: വെള്ളിയാഴ്ച ഉച്ചക്ക് ശേഷം 1 :00 മുതല് വൈകിട്ട് 4 :00വരെ ഭ്രൂണാവസ്ഥയിലെ ഹൃദയതകരാറുകള്ക്കുള്ള ക്ലിനിക് പ്രവര്ത്തി ദിന ശനിയാഴ്ച രാവിലെ 9 : 30 മുതല് 12 : 30 വരെ കൂടുതല് വിവരങ്ങള്ക്ക്: 04712524533 180 415 535 ഇമെയില്: sctsctimst.ac.in